|  |
| --- |
| **Стандард 8. Оцењивање и напредовање студената**Оцењивање студената врши се непрекидним праћењем рада студената и на основу поена стечених у испуњавању предиспитниџ обавеза и полагањем испита.  |
| **Опис** (највише 500 речи)Оцењивање и напредовање студената на студијском програму Геологија мастер академских студија врши се према важећем Правилнику Универзитета у Београду – Рударско-геолошког факултета, који је јавно доступан документ и налази се на званичном вебсајту установе ([www.rgf.bg.ac.rs](http://www.rgf.bg.ac.rs)).Напредовање студената подразумева испуњавање предиспитних обавеза и полагање испита, чиме се стиче одређеног броја поена, при чему сваки појединачни предмет у програму има тачно одређен број ЕСПБ. Број ЕСПБ за сваки предмет одређен је на основу процене радног оптерећења студента, а у обзир су узети број часова предавања, број и тип часова вежби (рачунске, кабинетске или лабораторијске вежбе, вежбе које захтевају коришћење посебних инструменталних метода у минералогији, кристалографији, геохемији, органској геохемији, вежбе које захтевају микроскопске анализе палеонтолошких препарата, петрографских и имерсионих препаратa, као и изолованих микрофосилних заједница, вежбе које захтевају савлађивање одређених софтверских пакета и слично), број часова осталих видова активне наставе (нпр. теренска настава...), као и процена потребног времена које студенти морају утрошити за припрему за праћење наставних активности. Посебан део напредовања студената чини стицање ЕСПБ у оквиру студијског истраживачког рада. Методологија за одређивање ЕСПБ за сваки предмет јединствена је за све студијске програме на Геолошком одсеку Рударско-геолошког факултета. Оцењивање студената систематски се користи у оцењивању и селекцији студената за даље школовање, могуће стипендије и награде, а поред тога, служи и као повратна информација професорима о њиховом сопственом успеху.Статистички подаци о напредовању студената дати су у табели 8.1. [**Табела 8.1**](../Tabele/Tabela%208_1%20MAS.doc)Збирна листа поена по предметима које студент стиче кроз рад у настави и полагањем предиспитних обавеза као и на испиту[**Табела 8.2**](../Tabele/Tabela%208.2.doc) Статистички подаци о напредовању студената на студијском програму |
| Евиденција: Књига предмета, - (у документацији и на сајту институције) **-** [**Прилог 5.2**](../Prilozi/Prilog%205.2%20Knjiga%20predmeta.doc) |